Diari Oficial de la Generalitat Valenciana


Sumari del DOGV 8316, del 13-06-2018 (2018/5527)

Aprovació de l'informe ambiental i territorial estratègic de l'estudi de detall per a l'elevació d'altures en edifici d'aparcaments al carrer Alcalà, números 10-20.
--------------------------------------------------------------------------------------------------------------------------------------------------------------------

### Dades del document

Número de DOGV
:   8316

Data del DOGV
:   13-06-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/5527


Data del document
:   04-06-2018

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * pla d'urbanisme

Aprovació de l'informe ambiental i territorial estratègic de l'estudi de detall per a l'elevació d'altures en edifici d'aparcaments al carrer Alcalà, números 10-20. [2018/5527]  
  
En compliment del que disposa l'article 51.7 de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, i en compliment del Decret de l'Alcaldia núm. 2272, de data 25.05.2018, es procedeix a la publicació de la resolució d'informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall per a l'elevació d'altures en edifici d'aparcaments al carrer Alcalà, números 10-20. L'informe ambiental i territorial estratègic està inserit en la pàgina web www.benidorm.org.  
  
A iniciativa de la mercantil Ibertele, SLU, amb CIF número C90744005, s'ha presentat per mitjà d'instància de data 13 de novembre de 2017 (REGING-10514), complementada amb instàncies de 23.01.2018 (REGING-893), de 24.01.2018 (REGING-972), i de 16.02.2018 (REGING-2168), document inicial estratègic per a l'inici de l'avaluació ambiental i territorial estratègica, pel procediment simplificat, de l'estudi de detall per a l'elevació d'altures en edifici d'aparcaments al carrer Alcalà, números del 10 al 20, en sòl urbà en zona de Colònia Madrid (CM-2a) del Pla general, a fi de procedir a la utilització de la coberta de l'edifici d'aparcaments a què es va atorgar llicència urbanística per a 90 aparcaments i trasters amb l'expedient número 454/17, ampliant la capacitat en 10 places, fins a arribar a les 100, ampliació per a usos infraestructurals emparada per la modificació puntual núm. 18 del PGMO.  
Vist l'informe emés per l'arquitecte municipal, i ponent de la Comissió d'Avaluació Ambiental i Territorial Estratègica de Plans i Programes, de data 7 de maig de 2018, en què s'analitza el document inicial estratègic de l'estudi de detall per a l'elevació d'altures en edifici d'aparcaments situat al carrer Alcalá, números 10 a 20, promogut per la mercantil Ibertele, SLU, de conformitat amb el que preveuen els articles 51, 57 i concordants de la LOTUP, i considerant, d'acord amb els criteris dels seus annexos VII i VIII, que la proposta no té incidència significativa en el model territorial vigent al municipi, no produeix increment significatiu en el consum de recursos; no modifica els objectius de qualitat en relació amb la gestió urbanística pel que, pel seu limitat contingut no té incidència significativa sobre el model territorial vigent al municipi, i que no hi ha afecció mediambiental ni paisatgística en l'alternativa de l'ordenació proposada, per mitjà d'aquest edicte, en virtut de les atribucions conferides per la legislació vigent en matèria de règim local, aquesta Alcaldia resol:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall per a l'elevació d'altures en edifici d'aparcaments situat al carrer Alcalà, números 10 a 20, promogut per la mercantil Ibertele, SLU, per no tindre efectes significatius sobre el medi ambient, d'acord amb els criteris establits en l'annex VIII de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), corresponent continuar la tramitació d'acord amb el capítol III del títol III del llibre I de la LOTUP, o la legislació sectorial corresponent.  
  
Segon. Durant la tramitació urbanística de l'estudi de detall s'hauran de tindre en compte les condicions següents:  
1. Respecte a l'estudi d'integració paisatgística haurà d'eliminar-se en la tramitació urbanística les referències al procés de participació ciutadana de la legislació anterior ja derogada.  
2. Haurà d'incorporar-se normativament en l'estudi de detall el tractament de les parets mitgeres, especialment aquells paraments que queden vistos en la seua totalitat, fins i tot amb l'edificació contigu ade nova planta amb les altures del grau CM 2 (3 plantes), generant-se si no es fa servituds sobre els predis contigus amb la solució constructiva plantejada. Com a solució contractora es proposa tancar les parets mitgeres amb rajola massissa perforada amb les taules vistes. Aquesta solució fonoabsorbent, a més aportarà una millora de les condicions acústiques incorporades en l'estudi acústic, on s'han analitzat els impactes sobre i respecte als edificis contigus, es proposa un panell compost metàl·lic aïllant per a la coberta, i un tractament específic del paviment a sorolls de fricció.  
3. En el tràmit urbanístic s'avançarà el compliment del Codi Tècnic de l'Edificació, CTE, i s'incorporarà en el tràmit ambiental de la llicència d'activitat la previsió del soroll aeri amb aquestes tres mesures correctores, deixant oberta la possibilitat d'incrementar el tancament amb rajoles perforades (cara vista), o solució constructiva equivalent als buits oberts en fatxada, si els mesuraments reals superen les previsions teòriques.  
4. Aquestes condicions s'incorporaran en el modificat de la llicència d'obres de l'expedient 454/2017, una vegada aprovat definitivament l'estudi de detall.  
Tercer. De conformitat amb el que preveu l'article 51.7 de la LOTUP, contra la present resolució, atés que no és un acte definitiu en via administrativa, no es pot interposar cap recurs, sense perjudici dels que, si és el cas, siguen procedentsen via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa contra l'acte, si és el cas, d'aprovació del pla o programa; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Quart. De conformitat amb el que preveu l'article 51.7 in fine de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació.  
Cinqué. Notificar aquesta resolució als interessats en l'expedient, amb inclusió d'aquesta resolució en la documentació de l'expedient de planejament urbanístic. Traslladar, així mateix, la resolució al Departament Municipal d'Obertures, als efectes de procediment d'autorització de l'activitat.  
Sisé. De conformitat amb el que preveu l'article 51.7 in fine de la LOTUP, publicar aquesta resolució en el Diari Oficial de la Generalitat Valenciana.»  
Cosa que es publica perquè se'n prenga coneixement.  
  
Benidorm, 4 de juny de 2018.- L'alcalde: Antonio Pérez Pérez.